Uanset om du er eliterytter eller kun lige har fået øjnene op for cykling, får du fordele af en plads på linjen. Det store sammenhold på den relativt lille cykellinje overrasker nye ryttere gang på gang; dét motiverer til at træne hårdt på landevejene – selv når vejret gør alt for at holde os inden døre.
En velafprøvet kombination af gruppetræning og individuel træning sikrer, at du altid løfter dit niveau som rytter på cykellinjen, uanset dit udgangspunkt. Og husk: Din glæde og motivation er det vigtigste, ikke hvor god du er – for vi er en efterskole for breddeidrætten, der samtidig udfordrer eliten.